На основу члана 116. став 1., 2., 5., 9. и 13. , члана 117. став 3. и 5. Закона о основама система образовања и васпитања („Службени гласник РС“, број 88/2017, 27/2018 – др закони, 10/2019, 6/2020, 129/2021 и 92/2023), члана 86. став 4. Закона о локалној самоуправи ("Службени гласник РС" број 129/2007, 83/2014 - др.закон, 101/2016 - др.закон, 47/2018 и 111/2021 - др.закон) у вези са чланом 32. Закона о локалној самоуправи („Службени гласник РС“ број 129/2007, 83/2014 – др. закон, 101/2016 – др. закон, 47/2018 и 111/2021- др. закон), члана 40. и члана 152. Статута општине Владичин Хан „Службени гласник Града Врања“, број 4/2019 и 28/2022), члана 4. Пословника Привременог органа општине Владичин Хан („Службени гласник Града Врања“, број 22/2023), Привремени орган општине Владичин Хан, на седници одржаној дана 01. децембра.2023. године, донео је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**УПРАВНОГ ОДБОРА ПРЕДШКОЛСКЕ УСТАНОВЕ „ПЧЕЛИЦА“**

**ВЛАДИЧИН ХАН**

**I**

У Решењу о именовању чланова Управног одбора Предшколске установе „Пчелица“ („Службени гласник Града Врања“, број 6/2021,7/2022 и 2/2023), врши се измена у члану 1. у делу из реда запослених, подтачка 3, тако што:

**Разрешавa се дужности члана Управног одбора**

- Славица Маринковић из Владичиног Хана

**Именује се за члана Управног одбора**

**-** Биљана Илић из Владичиног Хана из Суве Мораве

**II**

Мандат именованом члану Управног одбора траје до истека мандата именованог Управног одбора Предшколске установе „Пчелица“ Владичин Хан, („Службени гласник Града Врања“; број број 6/2021, 7/2022 и 2/2023).

**III**

Решење ступа на снагу даном доношења, а објавиће се у „Службеном гласнику Града Врања“.

**О б р а з л о ж е њ е**

 Правни основ за доношење овог Решења садржан је у одредбама члана 116. став 1., 2., 5., 9. и 13. , члана 117. став 3. и 5. Закона о основама система образовања и васпитања („Службени гласник РС“, број 88/2017, 27/2018 – др закони, 10/2019, 6/2020 и 129/2021), члана 86. став 4. Закона о локалној самоуправи ("Службени гласник РС" број 129/2007, 83/2014 - др.закон, 101/2016 - др.закон, 47/2018 и 111/2021 - др.закон) у вези са чланом 32. Закона о локалној самоуправи („Службени гласник РС“ број 129/2007, 83/2014 – др. закон, 101/2016 – др. закон, 47/2018 и 111/2021- др. закон), члана 40. и члана 152. Статута општине Владичин Хан „Службени гласник Града Врања“, број 4/2019 и 28/2022), члана 4. Пословника Привременог органа општине Владичин Хан („Службени гласник Града Врања“, број 22/2023).

 Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3 наведеног закона предвиђено је да ће скупштина јединице локалне самоуправе разрешити, пре истека мандата, поједине чланове, укључујући и председника или члана органа управљања установе, на лични захтев.

 Чланом 117. став.5. наведеног закона прописано је да мандат органа управљања траје четири године.

Како је Славица Маринковић члан органа управљања из реда запослених, поднела оставку на место члана Управног одбора, због одласка у старосну пензију то се иста разрешава дужности. Запослени ПУ „Пчелица“ предложили су да се из реда запослених за члана Управног одбора именује Биљана Илић из Владичиног Хана, с. Сува Морава.

На основу напред наведеног а у складу са надлежностима Привременог органа прописаним чланом 86. став 4. у вези са чланом 32. Закона о локалној самоуправи и чланом 40. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-148/3/23-I**

Дана: 01. децембра 2023. године

**Председник Привременог органа,**

 **Горан Младеновић**